### Beslutningstema

I denne sag besluttes, om [adresse] skal udbydes offentligt til salg, under hvilke vilkår og til hvilken mindstepris.

### Historik

Tønder Kommune har ejet matr. 146 Døstrup Ejerlav, beliggende Landevejen 20 i [adresse] siden 1914. Matriklen består af to bygninger, den ene bygning er den tidligere skole, som i dag bruges som børnehaven. Den tidligere skole har også tilknyttet en gymnastiksal som bruges af lokale foreninger og lokalrådet. Den anden bygning er lokal historisk arkiv.

### Sagsfremstilling

Den tidligere skole og nuværende børnehave bliver tom i forbindelse med, at børnehaven flyttes til den nyrenoverede børnehave på [adresse] i byen. Bygningen ønskes derfor udbudt til salg i offentligt udbud som led i Tønder Kommunes ejendomsstrategi, hvor fokus er nedbringelse af m².

Det er alene den tidligere skole, som ønskes solgt. Grunden hvorpå lokal historisk arkiv ligger bliver udstykket til en selvstændig matrikel.

Bygningen er 1461 m² bestående af gymnastiksal, undervisningslokaler, opholdsrum, samt toiletter og bad.

Grunden bliver ca. 4443 m². se vedlagt bilag.

Bygningen fremstår nedslidt og trænger til en modernisering og renovering.

Landevejen 20 i [adresse] ligger i landzone og er ikke omfattet af en lokalplan, men af kommuneplanrammen 531.41.1 som udlægger området til centerområde.

Anvendelse til detailhandel, mindre værksteder i tilknytning til butik, liberalt erhverv, servicevirksomhed, restauration/hotel, offentlige formål og lign. samt boliger og parkering.

Ifølge udbudsbekendtgørelsen skal ejendommen sælges i offentligt udbud til markedsprisen. Forvaltningen har derfor indhentet tre eksterne vurderinger på ejendommen fra henholdsvis Home Tønder, EDC Vesterholm og Mikkelsens Ejendomskontor.

Vurderingerne lyder på 400.000 kr. fra Home, 350.000 kr. fra [adresse] og 200.000 kr. Mikkelsens Ejendomskontor.

Det foreslås, at bygningen udbydes offentligt til salg, til en gennemsnitspris af de tre vurderinger, svarende til en mindstepris på 316.000 kr.

I forbindelse med salg af bygningen tinglyses en servitut om brugsret til de lokale foreninger og lokalråd i [adresse], således de fortsat kan benytte gymnastiksalen.

### Økonomi

De årlige driftsmidler for Landevejen 20 i [adresse] er 241.500 kr. Disse driftsmidler flyttes til den nye børnehave.

Et salg af bygningen giver derfor ingen driftsbesparelse, men alene en indtægt på 316.000 kr.

Samtidig anslår forvaltningen, at driftsudgifterne til at holde bygningen i tomgang vil udgøre 20.000 kr. årligt til el, vand og varme.

Udgifter i forbindelse med salg er anslået til 130.000 kr. ekskl. moms til ejendomsmæglersalær, evt. rapport og den matrikulære sag.

### Lovgrundlag

Udbudsbekendtgørelsen, Planloven og Den Kommunale Styrelseslov § 68, stk. 1.

### Indstilling Direktionen indstiller,

|  |  |
| --- | --- |
| at | Landevejen 20, [adresse] udbydes offentligt til salg til en mindstepris på 316.000 kr., |
| at | indtægten tilføres kassen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 24:

Indstillingen anbefales, idet ejendommen sættes til salg uden mindstepris men med projekt, og med en udbudsperiode på 12 uger.

Ivan Clausen deltog ikke i mødet.

### Beslutning

Økonomiudvalgets indstilling godkendt.

Øyvind Lind (T) deltog ikke i mødet.